రషీద్ లతీఫ్

రషీద్ లతీఫ్, పాకిస్తానీ క్రికెట్ కోచ్, మాజీ క్రికెటర్. ఇతను 1992 నుండి 2003 వరకు టెస్ట్‌లు, వన్డే ఇంటర్నేషనల్‌లలో కుడిచేతి వాటం కలిగిన వికెట్ కీపర్ బ్యాట్స్‌మన్‌గా పాకిస్తాన్ జాతీయ క్రికెట్ జట్టుకు ప్రాతినిధ్యం వహించాడు. ఇతను 2003లో పాకిస్థాన్ జట్టుకు కెప్టెన్‌గా కూడా పనిచేశాడు. 6 టెస్టులు, 25 వన్డే మ్యాచ్‌లలో దేశానికి నాయకత్వం వహించాడు.

2014 ఫిబ్రవరిలో, ఇతను పాకిస్తాన్ జాతీయ క్రికెట్ జట్టుకు చీఫ్ సెలెక్టర్ అయ్యాడు.

ప్రారంభ జీవితం, దేశీయ క్రికెట్ 
లతీఫ్ 1968, అక్టోబరు 14న కరాచీలో అబ్దుల్ లతీఫ్ ఖురైషీకి జన్మించాడు. ఇతను 1950 లలో భారతదేశంలోని ఉత్తర ప్రదేశ్ నుండి పాకిస్తాన్‌కు వలస వచ్చాడు. రషీద్ సవతి సోదరుడు షాహిద్ లతీఫ్ భారతదేశంలోనే ఉన్నాడు. పశ్చిమ బెంగాల్‌లోని కోల్‌కతాలోని ఒక వార్తాపత్రికలో పనిచేశాడు.

ఇతను సయీద్ అన్వర్‌తో కలిసి ఎన్ఈడి యూనివర్సిటీ ఆఫ్ ఇంజనీరింగ్ అండ్ టెక్నాలజీ నుండి కంప్యూటర్ సిస్టమ్స్ ఇంజనీరింగ్‌లో బిఎస్సీ సంపాదించాడు. ఆ తరువాత ఎపిఎంఎస్ఓలో చేరాడు. 2006 ఏప్రిల్ లో, లతీఫ్ ఫస్ట్-క్లాస్ క్రికెట్ నుండి రిటైర్ అయ్యాడు. 2006 ఏప్రిల్ లో ప్రొఫెషనల్ క్రికెట్ నుండి రిటైర్ అయిన ఆటగాళ్ళ మధ్య ఆడిన సిరీస్‌లో భారత సీనియర్ ఆటగాళ్ళతో ఆడేందుకు పాకిస్థాన్ సీనియర్ ఆటగాళ్ళతో కలిసి పర్యటించాడు. 2005 నుంచి దేశవాళీ ఫస్ట్ క్లాస్ క్రికెట్‌లో పాల్గొనలేదు. 2006లో ఇంగ్లాండ్‌లోని లాషింగ్స్ క్రికెట్ క్లబ్‌కు తన చివరి మ్యాచ్ ఆడాడు.

అంతర్జాతీయ కెరీర్ 
లతీఫ్ 1992 క్రికెట్ ప్రపంచ కప్ తర్వాత 1992లో పాకిస్తాన్ జాతీయ క్రికెట్ జట్టుకు ఆడటం ప్రారంభించాడు. తన టెస్ట్ అరంగేట్రంలో 50 పరుగులు చేయడం ద్వారా జాతీయ సెలెక్టర్లను ఆకట్టుకున్నాడు. 1996లో, కొంతమంది ఆటగాళ్ళు, టీమ్ మేనేజ్‌మెంట్‌తో విభేదాల తర్వాత అతను రిటైర్మెంట్ ప్రకటించాడు. అతను పాకిస్తాన్ జట్టుకు తిరిగి వచ్చాడు, 1998లో జాతీయ జట్టుకు కెప్టెన్ అయ్యాడు.

2003 క్రికెట్ ప్రపంచ కప్ తర్వాత, పాకిస్తాన్ జట్టుకు కెప్టెన్‌గా ప్రకటించబడ్డాడు. ఇతని నాయకత్వంలో, పాకిస్తాన్ అనేకమంది కొత్త ఆటగాళ్ళతో విజయవంతంగా ప్రయోగాలు చేసింది. ఇతను క్రికెట్ మైదానంలో, వెలుపల తన కెప్టెన్సీ ద్వారా ఆటగాళ్ళను ఏకం చేయడంలో కూడా పాల్గొన్నాడు. అయితే, 2003-04లో లతీఫ్, టీమ్ మేనేజ్‌మెంట్ మధ్య మళ్ళీ సమస్యలు తలెత్తాయి, దీని ఫలితంగా అతను మాజీ పాకిస్థాన్ బ్యాట్స్‌మన్ ఇంజమామ్-ఉల్-హక్‌కు కెప్టెన్సీని అప్పగించాడు. ఇతను స్క్వాడ్ నుండి తొలగించబడ్డాడు. 2003-05 సమయంలో ఇతను తిరిగి జట్టులోకి రావడానికి ప్రయత్నించినప్పటికీ, అప్పటినుండి జట్టులోకి తిరిగి పిలవబడలేదు.

పాకిస్థాన్ సూపర్ లీగ్ 
ఇతను ప్రస్తుతం సలహా మండలి సభ్యులలో ఒకడు,పిఎస్ఎల్ ఫ్రాంచైజీ కరాచీ కింగ్స్ డైరెక్టర్‌గా కూడా ఉన్నారు.

మూలాలు

బాహ్య లింకులు 
 
 రషీద్ లతీఫ్ క్రికెట్ అకాడమీ
 రషీద్ లతీఫ్ అధికారిక వెబ్‌సైట్

జీవిస్తున్న ప్రజలు
1968 జననాలు
వికెట్ కీపర్లు
పాకిస్తాన్ క్రికెట్ క్రీడాకారులు
పాకిస్తాన్ టెస్ట్ క్రికెట్ క్రీడాకారులు
పాకిస్తాన్ వన్డే క్రికెట్ క్రీడాకారులు